SMT คาดผลการดำเนินงานปี 60 ดีขึ้นต่อเนื่อง หลังเดินหน้าผลิตสินค้ามาร์จิ้นสูง
SMT คาดผลการดำเนินงานปี 60 ดีขึ้นต่อเนื่อง หลังเดินหน้าผลิตสินค้ามาร์จิ้นสูง-ยอดขายลูกค้าใหม่เพิ่ม
16 ม.ค. 2560

บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT ระบุว่า บริษัทคาดว่าแนวโน้มผลการดำเนินงานปี 60 มีกำไรดีขึ้นต่อเนื่อง จากสินค้าใหม่ที่ผลิตส่วนใหญ่จะมีมาร์จิ้นสูงกว่าสินค้าเดิม โดยเครื่องจักรที่จะเข้ามาช่วยเพิ่มกำลังการผลิตของบริษัทนั้นได้ทยอยเข้ามาแล้ว อีกทั้งยังมียอดขายจากลูกค้าใหม่เพิ่มขึ้นเข้ามาในช่วงต้นปีนี้ด้วย
ทั้งนี้ การดำเนินงานดังกล่าวเป็นไปตามกลยุทธ์ของบริษัทหลังจากทีมผู้บริหารใหม่เข้ามาปรับปรุงภายในองค์กร ด้วยการลดต้นทุนการผลิต รวมถึงการหาลูกค้าใหม่ ๆ มาทดแทนลูกค้าเดิมที่หายไป ซึ่งลูกค้าใหม่ที่ได้ส่วนใหญ่จะเน้นสินค้าที่มีอัตรากำไรขั้นต้นที่สูงขึ้นเพื่อเพิ่มการทำกำไรสุทธิ